அ. இராகவன்
[[படிமம்:A.Ragavan.jpg|right|thumb|216px|சாத்தான்குளம் அ.இராகவன்]]
 '''சாத்தான்குளம் அருணாசலக் கவிராயர் இராகவன்''' (ஏப்ரல் 22, 1902 - 1981), நுண்கலை ஆய்வாளர், வல்லுனர், எழுத்தாளர், ஆசிரியர். [[சுயமரியாதை இயக்கம்]], இடதுசாரி இயக்கம், இஸ்லாமிய மக்கள் மீதான ஈடுபாடு, பெண் கல்விக்கான பள்ளிகள் ஆகியவற்றில் தன்னை அடையாளப்படுத்திக் கொண்டவர்; சிப்பிகள், சங்குகள், படிமங்கள், விளக்குகள், இசை கருவிகள், கப்பல் தொடர்பான பொருட்கள் மற்றும் வரைபடங்கள், ஆடைகள், மூலிகைகள் இவை தொடர்பான விவரங்கள், படங்கள், பொருட்கள் ஆகியவற்றைச் சேகரிப்பதில் மிகுந்த ஆர்வமுடையவர்; இராகவன், தமிழ்நாட்டில் மிக அதிகமாக பழங்காசுகள் சேகரித்தவர். 
 
 ==வாழ்க்கைக் குறிப்பு==
 இன்றைய தூத்துக்குடி மாவட்டம், சாத்தான்குளத்தில் அருணாசலக் கவிராயர் ஆவுடையம்மாள் தம்பதிகளின் மகனாக&lt;ref&gt;நெல்லைத் தமிழ்ச் சான்றோர்கள், ஆசிரியர் இரா.நல்லையா ராஜ், காவ்யா வெளியீடு, சென்னை முதற்பதிப்பு 2011.&lt;/ref&gt; 1902 ஏப்ரல் 22 அன்று பிறந்தவர்  இராகவன். ஆசிரியப் பயிற்சி பெற்று 1924 முதல் 1930 வரை [[சாத்தான்குளம்|சாத்தான்குளத்தில்]] ஆசிரியராகப் பணியாற்றினார். இக்காலங்களில் [[பெரியார்]], [[கா. சுப்பிரமணிய பிள்ளை]], [[திரு.வி.க]]., பா. தாவூத்ஷா ஆகியவர்களோடு இவருக்கு நெருக்கமான உறவு இருந்தது.&lt;ref name=&quot;அரசு&quot;&gt;{{cite web | url=http://www.koodal.com/article/tamil/ilakkiyam.asp?id=220 | title=இருளின் மீது வெளிச்சத்தை பாய்ச்சியவர் - | publisher=தமிழ் கூடல் | date=6 திசம்பர் 2004 | accessdate=6 நவம்பர் 2012 | author=அரசு | archive-date=2016-03-04 | archive-url=https://web.archive.org/web/20160304224230/http://www.koodal.com/article/tamil/ilakkiyam.asp?id=220 |url-status=dead }}&lt;/ref&gt; சுயமரியாதை இயக்கத்தில் ஈடுபாட்டோடு செயல்பட்டார்.
 
 1930-இல் ஈரோட்டில் நிறுவப்பெற்ற பகுத்தறிவு நூற்பதிப்புக் கழகத்தின் அமைச்சராகப் பொறுப்பேற்றார்.&lt;ref name=&quot;அரசு&quot;/&gt; இவரது மேற்பார்வையில் குடியரசுப் பதிப்பகம் இருபதுக்கு மேற்பட்ட நூல்களை வெளியிட்டது. 1935இல் இராகவனது &quot;பெண்ணுரிமையும் மதமும்&quot; என்ற சிறு நூல் வெளிவந்தது. மதங்கள், பெண்களை எவ்வாறு நடத்துகின்றன என்ற விவாதத்தை முதன்முதலில் இந்நூல் முன் வைத்தது. மறுமணம், காதல்மணம், சொத்துரிமை, விவாகரத்து, குழந்தைமண மறுப்பு போன்றவை குறித்தும் இந்நூலில் மிக விரிவாக எழுதியுள்ளார். இராகவனது &quot;கடவுளை நிந்திக்கும் கயவர்கள் யார்?&quot; என்ற  நூலில் &quot;கடவுளர் கதைகள்&quot; எவ்வகையில் மூட நம்பிக்கைகளைப் பரப்புகின்றன என்பது குறித்து கூறியுள்ளார். இராகவன் எழுதப்பட்ட நூல்கள் தமிழர்களின் புழங்குபொருள் பண்பாட்டை அறிவதற்கு உதவுகின்றன.&lt;ref name=&quot;அரசு&quot;/&gt;
 
 [[தமிழர்]] [[பண்பாட்டு வரலாறு]], [[கலை வரலாறு]], [[தொழில்நுட்ப வரலாறு]], தொல்பொருள் ஆய்வு வரலாறு ஆகிய துறைகளில் ஆய்வுசெய்து விரிவாக நூல்கள் எழுதியவர். [[கலைத்துறையில்]] 20 ஆண்டுகளாக தொடர்ந்து நூல்களை எழுதியவர்.
 
 ==வெளியான நூல்கள்==
 # தமிழர் பண்பாட்டில் தாமரை
 # தமிழ்நாட்டுத் திருவிளக்குகள்
 # தமிழக சாவக கலைத் தொடர்புகள்
 # இறைவனின் எண்வகை வடிவங்கள்
 # வேளாளர் வரலாறு
 # தமிழ்நாட்டுக் கோயிற் கட்டிடக்கலை
 # நம்நாட்டுக் கப்பற் கலை
 # தமிழ்நாட்டு அணிகலன்கள்
 # தமிழ்நாட்டு படைகலன்கள்
 # தென்னிந்திய கோயில் கட்டிடக்கலைகள்
 # இசையும் யாழும்
 # கோ நகர் கொற்கை
 # ஆதிச்சநல்லூரும் பெருநைவெளி நாகரீகமும்
 # குடியரசுக் கட்டுரைகள்
 # அறிவு இதழ்க் கட்டுரைகள்
 # ஆய்வுக் கட்டுரைகள்
 
 == மேற்கோள்களும் குறிப்புகளும் ==
 {{reflist}}
 
 [[பகுப்பு:தமிழக எழுத்தாளர்கள்]]
 [[பகுப்பு:நாட்டுடைமை நூல்களின் ஆசிரியர்கள்]]
 [[பகுப்பு:1902 பிறப்புகள்]]
 [[பகுப்பு:1981 இறப்புகள்]]